شه‌فه‌ق نيوز/ به‌رهه‌م ساڵح سه‌رۆك كۆمار عراق، تاوانه‌يل له‌ناوبردن وه‌جه‌م كوردستانيه‌يل بيتاوان وه‌ زه‌خميگ تاريف كرد ساڕێژ نادێ و جه‌خت له‌وه‌يش كرد رێ وه‌ دوباره‌كردنه‌وه‌ى نه‌دريه‌ێد.
ساڵح له‌ بام ماڵپه‌ڕ كۆمه‌ڵايه‌تى تويته‌ر باس له‌وه‌ كرد ك پيشوازى له‌ شماره‌يگ كه‌س وكار ئه‌نفالكرياگه‌يل كردگه‌ له‌ ساڵياد ئه‌نفالكردن بارزانيه‌يل.
يه‌يش ده‌رخست ك كوشتن وه‌جه‌م مه‌ردم بيتاوان كوردستان زه‌خميگه‌ ساڕێژ نادێ و هويچ وه‌ختيگ له‌هويره‌و ناچێد و جه‌تيش له‌وه‌ كرد ك بايه‌سه‌ رێ وه‌ دوباره‌كردنه‌وه‌ى ئه‌و تاوانه‌يله‌ نه‌دريه‌ێد و ئاماژه‌ وه‌يه‌يش كرد ك پيشكه‌شكردن خزمه‌تگوزارى ئه‌را كه‌س و كار شه‌هيده‌يل و جيوه‌جيكردن داواكاريه‌يليان ئه‌ركيگه‌ له‌ گه‌ردنمان.
